Lav et referat af nedenstående tekst:

Tekst:
Fire unge mænd i start tyverne skal torsdag aften blæse publikum bagover. Det gjorde de i hvert fald, da de deltog i bandbattle på Skråen i Aalborg og vandt. Nu er de klar til at spille til Årets Nordjyde, som hvert år giver plads til et lokalt upcoming band på scenen. - Det er den største scene, vi har spillet på, og det er en kæmpe mulighed, og vi er ikke forkert castet til aftnen, forsikrer Johan Stene, der spiller cellist i bandet med navnet Torsdag. Bandet spiller elektronisk popmusik men med et tvist - fordi Johan Stene sørger for en klassisk lyd fra en cello. Folk er villige til at lytte Bandet har kun spillet sammen i et år, og har indtil videre spillet under 10 koncerter sammen. Alligevel er de ikke super nervøse forud for det store show med 400 livepublikummer, som livetransmitteres her på sitet, på TV2 Nord Salto og på Facebook. - Nej, det er vi ikke. Vi har næsten aldrig spillet foran et publikum, som har betalt kun for at høre os - de folk, vi spiller for har ofte betalt for flere forskellige optrædener, så det er folk, som gerne vil lytte til lidt forskelligt, siger Johan Stene. Aalborg-bandet består af Emil Heft Holm, der er forsanger. Anders Hagen Nielsen, som står for synth, August Skovmann er på trommer og Johan Stene er på cello. De fire musikere kommer fra forskellige baggrunde - alt fra jazz og klassisk, til hip hop og elektronisk musik. Du kan lytte med, når vi sender showet torsdag aften 19.45.

Referat:
For et år siden spillede de både jazz, hiphop, klassisk og elektronisk musik. Nu har de slået sig sammen, og du kan høre bandet live til Årets Nordjyde torsdag aften.